
Tinder: Kiút a magányból vagy leejtő az önértékelés gödrébe? Önértékelés és Magányosság a Problémás Tinder-használat függvényében

Kulcsszavak: Tinder; problémás használat; önértékelés; magányosság
Jelen kutatás kitűzött elméleti céljai a Tinder-használók és nem-használók közötti feltételezhető különbségek megfigyelése az önértékelés és magány érzetének megtapasztalása szempontjából, valamint előzetes kutatások eredményei összehasonlítása az általunk szerzett eredményekkel, mindemellett a szakirodalom bővítése. Módszertani célt képzett az UCLA Magányosság Skála eszközfordítása és ennek felhasználása 18 évet betöltött romániai magyar célpopuláción, felszíni érvényességének biztosításával a Problémás Tinder-használat Skála felhasználásával egyaránt. A hipotézisek segítségével megvizsgálhatók a változók közötti kapcsolatok és a csoportok közötti különbségek. Pszichoedukáció szempontjából is hasznos lehet a kutatás, mivel az eredmények rávilágíthatnak esetleges rizikófaktorokra, ezáltal fokozott figyelmet kaphat a problémás használat elkerülése. A kutatásunkban N=170 18-67 év közötti személy vett részt (N=170, M=24.01, SD=8.168). A felhasznált eszközök a Rosenbergféle Önértékelés Skála, UCLA Magányosság Skála és Problémás Tinder-Használat Skála. A kutatásban kombinált kutatási design-t alkalmaztunk, mivel kapcsolatot és különbséget egyaránt vizsgáltunk. Eredményeink értelmében szignifikáns, negatív kapcsolat mutatható ki az önértékelés és magányosság között, a problémás Tinder-használat és önértékelés között, valamint különbség mutatható ki a Tinder-használók és nem-használók között magányosság szempontjából.



